ΓΡΑΠΤΗ ΕΡΩΤΗΣΗ P-4048/00

υποβολή: Alexander de Roo (Verts/ALE) προς την Επιτροπή

(20 Δεκεμβρίου 2000)

Θέμα: Ευρωπαϊκά χρήματα για πυρηνικούς σταθμούς στην Ουκρανία

Η ΕΤΑΑ αποφάσισε στις 7 Δεκεμβρίου, με μικρή πλειοψηφία, να χορηγήσει δάνειο (ύψους 240 περίπου εκατ. ευρώ) στις αρχές της Ουκρανίας. Τα χρήματα προορίζονται για την οριστική παύση λειτουργίας δύο πυρηνικών σταθμών (Κμελνίτσκι και Ρίβνε). Με την χορήγηση του δανείου αυτού συνδέεται ο όρος ότι η ΕΚΑΕ θα συγχρηματοδοτήσει (με πόσο ύψους 656 εκατ. ευρώ).

Το 1995πεγράφη Κοινή Δήλωση Προθέσεων σχετικά με το εν λόγω σχέδιο. Στο έγγραφο αυτό καθορίζεται ή ρητή προϋπόθεση ότι η Ουκρανία θα ρυθμίσει το σύστημα παροχής ενέργειας της επικράτειάς της σύμφωνα με την αρχή του σχεδιασμού ελαχίστου κόστους. Στην πραγματικότητα αποδείχθηκε ότι η χρησιμοποίηση πυρηνικών σταθμών δεν συμβαδίζει με την αρχή αυτή.

Δεδομένου ότι, από το 1995, οι αρχές στο Κίεβο δεν έχουν αναλάβει καμία σχεδόν δράση για την εφαρμογή διαρθρωτικών αναπροσαρμογών στον τομέα της παροχής ενέργειας, προκύπτει το συμπέρασμα ότι η Ουκρανία απλώς περιμένει την καταβολή του δανείου της ΕΤΑΑ και της ΕΤΑΕ για την οριστική παύση λειτουργίας των αντιδραστήρων Κ2R4, ενώ, ταυτόχρονα, η κατάσταση των αντιδραστήρων του Τσερνομπίλ χρησιμοποιείται σαν μέσο εκβιασμού.

Στους κύκλους των περιφερειακών και τοπικών αρχών η αντίσταση κατά του σχεδίου Κ2R4 είναι ισχυρή, ενώ είναι μεγάλος ο ενθουσιασμός για ενεργειακά σχέδια μικρής κλίμακας (υδροηλεκτρική ενέργεια, συνδυασμένη παραγωγή ηλεκτρισμού και θερμότητας, εξοικονόμηση ενέργειας)

Συμμερίζεται άραγε η Επιτροπή την άποψη τουπογράφοντος ότι δεν πρέπει να χορηγηθεί το εν λόγω δάνειο της ΕΚΑΕ λόγω σοβαρών χρηματοπιστωτικών αβεβαιοτήτων, τεχνικών κινδύνων και της μη τήρησης της Κοινής Δήλωσης Προθέσεων του 1995;

Συμμερίζεται η Επιτροπή την άποψη τουπογράφοντος ότι, αντίθετα, πρέπει να ενισχυθεί η Ουκρανία όσον αφορά την ανάπτυξη και αποκατάσταση του τομέα της παροχής ενέργειας βάσει ασφαλών, ανανεώσιμων ενεργειακών πηγών και με γνώμονα την ενεργειακή αποτελεσματικότητα;

Ποια μέτρα προτίθεται η Επιτροπή να λάβει, προκειμένου να αποφύγει την χρησιμοποίηση ευρωπαϊκών χρημάτων για πυρηνικά σχέδια εκτός Ε.Ε. τα οποία αμφισβητούνται εντός της Ε.Ε.;

Απάντηση του κυρίου Solbes Mira εξ ονόματος της Επιτροπής

(26 Ιανουαρίου 2001)

Στις 13 Δεκεμβρίου 2000, η Επιτροπή ενέκρινε ένα δάνειο Euratom για να συμβάλει στη χρηματοδότηση των πυρηνικών σταθμών της Ουκρανίας Khmelnitsky 2 και Rovno 4. Η απόφαση ελήφθη μετά από σε βάθος εξέταση της περιβαλλοντολογικής, οικονομικής, χρηματοδοτικής πτυχής του σχεδίου καθώς και της πυρηνικής ασφάλειας.

Η Επιτροπή θεωρεί ότι το δάνειο αυτό θα συμβάλει ώστε η κατασκευή αυτών των πυρηνικών αντιδραστήρων να γίνει κατά τρόπο ώστε να πληρούνται τα δυτικά πρότυπα ασφαλείας, θα ανοίξει το δρόμο για την βελτίωση της ασφάλειας άλλων πυρηνικών σταθμών της χώρας αυτής και θα έχει θετική επίδραση όσον αφορά τις μεταρρυθμίσεις της στον ενεργειακό τομέα.

Η Επιτροπή είναι μέλος της ειδικής ομάδας η οποία φέρνει σε επαφή ουκρανικούς και διεθνής οργανισμούς σε μια προσπάθεια εκσυγχρονισμού του ενεργειακού της τομέα. Επιπλέον η Επιτροπή παρέχει τεχνικήποστήριξη στα σχέδια συμβατικής ενέργειας και ενεργειακής αποτελεσματικότητας.